
                Bucureşti, 17.05.2006 









                    Nr.23/92/2006
AVIZ

asupra proiectului de Lege pentru aprobarea Ordonanţei de urgenţă a Guvernului nr.32/2006 cu privire la rectificarea bugetului de stat pe anul 2006


În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr.32/2006 cu privire la rectificarea bugetului de stat pe anul 2006, transmis cu adresa nr. P.L.X 418 din 3 mai 2006, înregistrată sub nr. 23/92 din 4 mai 2006.


Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 16 mai 2006.


Consiliul Legislativ a avizat favorabil proiectul ordonanţei de urgenţă.



În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege cu amendamente respinse prezentate în anexă.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

PREŞEDINTE,
Dan Ioan Popescu

ANEXĂ

A M E N D A M E N T E    R E S P I N S E

	Nr.

crt.
	Text iniţial
	Amendamente respinse

Autorul
	Motivaţia susţinerii

	0
	1
	2
	3

	1
	Anexa 3/21


	Anexa 3/21

Suplimentarea resurselor financiare necesare pentru finalizarea lucrărilor de la Unitatea 2 Cernavodă în cursul anului 2006 cu 122 mil. Euro.

Dep.Iulian Iancu – PSD

Dep.Aurelia Vasile – PSD

Dep.Ioan Bivolaru - PSD


	Întârzierea înregistrată până în prezent exercită o presiune suplimentară asupra preţului la consumatorul final, precum şi asupra costurilor pricinuite de întârziere care se vor regăsi în preţul pe kWh produs de Unitatea 2.

	2
	Anexa 3/21


	Anexa 3/21

Asigurarea resurselor financiare pentru continuarea activităţii la Regia Autonomă de Activităţi Nucleare şi după luna iunie 2006.

Dep.Iulian Iancu – PSD

Dep.Aurelia Vasile – PSD

Dep.Ioan Bivolaru – PSD


	Asigurarea din surse indigene a producţiei de apă grea necesară dezvoltării activităţii nucleare în România.


PREŞEDINTE,

Dan Ioan Popescu

Consilier,

Silvia Vlăsceanu

